Author: ostrovsk
Company: MV SR

/Návrh/

Číslo: 

	Veľvyslanectvo Slovenskej republiky vo Varšave vyjadruje úctu Ministerstvu zahraničných vecí Poľskej republiky a má česť potvrdiť príjem nóty č. DPT-I-2265-17-2002/SW/229 zo dňa 26. júla 2005, týkajúcej sa zmeny prílohy č. 1 a prílohy č. 2 Dohody medzi vládou Slovenskej republiky a vládou Poľskej republiky o hraničných priechodoch, o prekračovaní štátnej hranice na turistických chodníkoch križujúcich štátnu hranicu a o zásadách prekračovania štátnej hranice mimo hraničných priechodov, podpísanej dňa 1. júla 1999 v Trstenej, nasledujúceho znenia: 
	„Ministerstvo zahraničných vecí Poľskej republiky vyjadruje úctu Veľvyslanectvu Slovenskej republiky vo Varšave a konajúc v mene vlády Poľskej republiky má česť na základe článku 1 ods. 3, článok 1 ods. 2 a článok 2 ods. 3 Dohody medzi vládou Slovenskej republiky a vládou Poľskej republiky o hraničných priechodoch, o prekračovaní štátnej hranice na turistických chodníkoch križujúcich štátnu hranicu a o zásadách prekračovania štátnej hranice mimo hraničných priechodov, podpísanej dňa 1. júla 1999 v Trstenej, navrhnúť uzavretie Dohody medzi vládou Slovenskej republiky a vládou Poľskej republiky o zmene prílohy č. 1 a 2 vyššie uvedenej dohody nasledujúceho znenia:
	V prílohe č. 1 – Zoznam existujúcich hraničných priechodov – po poradovom čísle 19 sa pridáva poradové číslo 20 v znení:

Por. č. | Názov hraničného priechodu | Druh hraničného priechodu | Druh dopravy | Miesto hraničného vybavovania | Poznámky
20 | Zwardoň – Skalité | cestný | osobná a nákladná | Zwardoň Poľská republika | nákladná doprava do celkovej hmotnosti 7,5t

V prílohe č. 2 – Zoznam hraničných priechodov, ktorých otvorenie sa predpokladá – sa vypúšťa poradové číslo 1.
Ministerstvo zahraničných vecí Poľskej republiky navrhuje, aby v prípade vyjadrenia súhlasu vládou Slovenskej republiky s uvedeným návrhom, táto nóta a odpovedná nóta tvorili Dohodu medzi vlády Poľskej republiky a vládou Slovenskej republiky o zmene prílohy č. 1 a 2 k Dohode medzi vládou Slovenskej republiky a vládou Poľskej republiky o hraničných priechodoch, o prekračovaní štátnej hranice na turistických chodníkoch križujúcich štátnu hranicu a o zásadách prekračovania štátnej hranice mimo hraničných priechodov, podpísanej dňa 1. júla 1999 v Trstenej. 
	Ministerstvo zahraničných vecí Poľskej republiky využíva príležitosť, aby opätovne vyjadrilo Veľvyslanectvu Slovenskej republiky svoju hlbokú úctu.“
	Veľvyslanectvo Slovenskej republiky vo Varšave má česť oznámiť, že vláda Slovenskej republiky súhlasí s návrhom Ministerstva zahraničných vecí Poľskej republiky, ktorý sa týka uzavretia Dohody medzi vládou Slovenskej republiky a vládou Poľskej republiky o zmene prílohy č. 1 a 2 k Dohode medzi vládou Slovenskej republiky a vládou Poľskej republiky o hraničných priechodoch, o prekračovaní štátnej hranice na turistických chodníkoch križujúcich štátnu hranicu a o zásadách prekračovania štátnej hranice mimo hraničných priechodov, podpísanej dňa 1. júla 1999 v Trstenej, formou výmeny nót.
	V súlade s tým tvorí nóta Ministerstva zahraničných vecí Poľskej republiky a táto nóta Dohodu medzi vládou Slovenskej republiky a vládou Poľskej republiky o zmene prílohy č. 1 a 2 Dohody medzi vládou Slovenskej republiky a vládou Poľskej republiky o hraničných priechodoch, o prekračovaní štátnej hranice na turistických chodníkoch križujúcich štátnu hranicu a o zásadách prekračovania štátnej hranice mimo hraničných priechodov, podpísanej dňa 1. júla 1999 v Trstenej, ktorá nadobudne platnosť po uplynutí 3 dní odo dňa doručenia odpovednej nóty.
	Veľvyslanectvo Slovenskej republiky vo Varšave využíva túto príležitosť, aby opätovne ubezpečilo Ministerstvo zahraničných vecí Poľskej republiky o svojej hlbokej úcte.

V ...................... dňa .......................
Ministerstvo zahraničných vecí
Poľskej republiky